Page:Gospel of Saint John in West-Saxon.djvu/126

82

Ðys godspel gebyrað tō sancte Uitalis mæssan.

1. Ic eom sōð wīneard, and mīn Fæder ys eorðtilia.

2. Hē dēð ǣlc twig aweg on mē þe blǣda ne byrð; and hē feormað ǣlc þāra þe blǣda byrþ, þæt hyt bere blǣda ðē swīðor.

3. Nū gē synt clǣne for þǣre sprǣce þe ic tō ēow spræc.

4. Wuniað on mē, and ic on ēow. Swā twig ne mæg blǣda beran him sylf, būton hit wunige on wīnearde; swā gē ne magon ēac, būton gē wunion on mē.

5. Ic eom wīneard, and gē synt twigu. Sē ðe wunað on mē, and ic on him, sē byrð mycle blǣda; for ðām gē ne magon nān ðing dōn būtan mē.

6. Gif hwā ne wunað on mē, hē byð āworpen ūt, swā twig, and fordrūwað; and hig gaderiað þā, and dōð on fȳr, and hig forbyrnað.

Ðys godspel sceal on wōdnesdæg ofer ascensio Domini.

7. Gyf gē wuniað on mē, and mīne word wuniað